Die Afrikaanse Taalraad-portaal Archives | Page 5 of 6 | LitNet
Michael le Cordeur 2013-07-30 "Bonfa Dlamini is ‘n Afrikaansonderwyser wat met sy passie vir Afrikaans ‘n verskil maak. Dit was duidelik te sien in die getal leerders wat sy vak neem toe die ATR (Afrikaanse Taalraad) by sy skool opgedaag het."
ATR reik uit na Eersterust in Pretoria
Michael le Cordeur 2013-06-04 "Foeitog, en die ouma wat met ’n klokhelder stem ingesit het, is blind, maar met haar gees skort daar niks nie!" Jou kantoor: Meer produktief met die regte geure | rooi rose Jou kantoor: Meer produktief met die regte geure | rooi rose
Vars geure laat jou beter dink en kan selfs help om te keer dat jy geïrriteerd raak. Volg ons wenke om meer produktief in jou tuiskantoor te werk. Jy kan dit ook in jou kantoor gebruik en jou kollegas aanmoedig om ook hierby te hou.
Deur Suzanne Kotzé & Corné Greeff. Foto: Kristina Stojiljkovic
Kies die regte geure
Gebruik peperment en bloekom (eucalyptus) saam om jou breinkrag ’n hupstoot te gee. Dit kan jou selfs help om minder geïrriteerd te voel! ’n Studie deur die Neurologiese kliniek by die Universiteit van Kiel, Duitsland, het bevind dat as jy peperment en bloekomolie saam gebruik om geur te verleen aan ’n vertrek, dit jou kognitiewe vermoëns en konsentrasie kan verbeter – tot 78%! Emosionele irritasie kan ook met 14% verminder word, wat in die werksplek belangrik kan wees …
Onthou net, minder is meer as dit by geure vir jou kantoor kom, veral as jy saam met kollegas werk en almal se sintuie in ag moet neem.
Hou gerus ook die parfuum wat jy kantoor toe dra vars en lig. Sitrusgeure het ’n vrolike en opbeurende uitwerking op die gemoed. Lemoen laat jou vrolik en optimisties voel; lemoenblomolie gee energie en bergamot is verfrissend.
Bloekomolie op sy eie verwyder slegte reuke en swamme en help jou liggaam om verkoue en griep te beveg. Peperment help jou met fokus, konsentrasie en meer energie.
’n Lessenaar wat aan die kant is, laat jou beslis beter werk en konsentreer. Maak gereeld jou drommetjie leeg en verwyder ou koffie- en teekoppies. Maak ook seker dat al jou papiere mooi gebêre is.
Lees ook: Skep ’n tuiskantoor
Stilte is belangrik
Kies die stilste vertrek in jou huis, weg van die onthaalarea of TV-kamer en verkieslik met ’n deur wat jy kan toemaak.
Minimalistiese dekor is ’n goeie keuse
Hou die dekor stil en rustig, met min goed wat jou aandag kan aftrek. Goed wat rondlê en ophoop kan jou angstig laat voel en minder produktief maak.
Natuurlike lig is belangrik
Natuurlike lig laat ’n mens meer produktief voel. As jy egter nie baie vensters in jou tuiskantoor het nie, kies gloeilampe met koue wit lig eerder as warm lig.
Kies die regte kleur
Selfs die kleur van jou kantoor kan jou produktiwiteit beïnvloed. Blouerige kleure is stimulerend, geel skakerings is goed vir kreatiwiteit en groen kan jou ontspanne laat voel. Dit kan egter wissel van persoon tot persoon, so kies die kleur wat jou die beste laat voel.
Probeer die volgende geure vir jou kantoor
Op foto: Agterste ry van links na regs
Peperment en bloekom: Kalahari Styles Fragrance Candle: Breathe (R285)
Peperment, bloekom, gemmer en malva: SoyLites Massage Candle: Energise (R240). Brand die kers en jy smeer die was aan jou hande en arms.
Vir droë lippe: Dr. PAWPAW Shea butter balm (R99 beskikbaar by Dis-Chem)
Bloekom en groen blomme: Rain Room Spray: Sahara (R239)
Voor: links na regs
Voedend: Woolworths Olive & Argan hand & nail cream (R60,47)
Vir beter konsentrasie, kalmte of verkoues: Wend ’n paar druppels Africology Energy Charge (R205) op jou handpalms en asem dit in.
Totsiens kieme: Charlotte Rhys Waterless Hand Sanitiser (R35,40). Jy sal verbaas wees hoeveel kieme op jou rekenaar se sleutelbord en telefoon is!
Vars en bevogtigend: L’Occitane en Provence Shea Zesty Lime Hand Cream (R145)